ლეილა ლოპესი

ლეილა ლულიანა და კოსტა ვიეირა ლოპეს უმენიორა (, დ. 26 თებერვალი, 1986) — ანგოლელი მსახიობი, ტელეწამყვანი და მოდელი. მან გაიმარჯვა სილამაზის კონკურსებში, როგორებიცაა: მის ანგოლა 2010 და მის სამყარო 2011.

ადრეული ცხოვრება
ლოპესი დაიბადა 26 თებერვალს, 1986 წელს ბენგელაში, ანგოლაში. სილამაზის კონკურსებში მონაწილეობის მიღებამდე ის სწავლობდა სუფოლკის უნივერსიტეტში, იფსუიჩში დიდ ბრიტანეთში. ლოპესი აქტიურად მონაწილეობდა შიდსის შესახებ ცნობიერების ამაღლების კამპანიაში და ინფექციის მატარებელ ადამიანებს დისკრიმინაციისგან იცავდა.

სილამაზის კონკურსები
მის ანგოლა 2010 (გაერთიანებული სამეფო)
იმ პერიოდში, როდესაც ლოპესი ცხოვრობდა და სწავლობდა ინგლისში, მან მონაწილეობა მიიღო დიდ ბრიტანეთში მცხოვრები ანგოლელების სილამაზის კონკურსზე. კოკნკურსში გამარჯვების შემდეგ მან მიიღო უფლება ანგოლის ინგლისური დიასპორა ეროვნულ კონკურსზე წარედგინა.

მის ანგოლა 2010
ლოპესმა 18 დეკემბერს, ლუანდაში 20 კანდიდატი დაამარცხა და ოფიციალურად გახდა მის ანგოლა 2010. ამით მან მოიპოვა უფლება წარედგინა ანგოლა მის სამყაროს 2011 წლის კონკურსზე. მოდელმა კონკურსის მსვლელობისას ასევე მოიპოვა ფოტოგენურობის ჯილდო.

მის სამყარო 2011
2011 წლის 12 სექტემბერს ლეილა ლოპესმა მის სამყაროს ტიტული მოიგო სან-პაულუში, მექსიკაში, სადაც გვირგვინი წინა წლის გამარჯვებულმა, მექსიკის წარმომადგენელმა ხიმენა ნავარატემ გადასცა. ის მის სამყაროს მე-60 გამარჯვებულია და პირველი ანგოლელი, რომელმაც ამ ტიტულის მოპოვება შეძლო.

2011 წლის ოქტომბერში ლოპესი ეწვია ინდონეზიას, სადაც ესწრებოდა ადგილობრივ საქველმოქმედო ღონისძიებებს და ჯაკარტაში ჩატარებულ ეროვნულ სილამაზის კონკურსს.

2011 წლის დეკემბერში ლოპესი მიიწვიეს მის გაბონის პირველ შესარჩევ კონკურსზე ლიბრევილში, გაბონში, სადაც მოდელმა გამარჯვებულს, ნგუნიეს პროვინციის წარმომადგენელს, მარია-ნოელ ადას გვირგვინი დაადგა.

2012 წლის თებერვალში ლოპესი ეწვია იოჰანესბურგს, სამხრეთ აფრიკის რესპუბლიკას. სამხრეთ აფრიკაში ყოფნის დროს მოდელს მის სამხრეთ აფრიკა 2011-მა, მელინდა ბამმა უმასპინძლა. ვიზიტის დროს, ლოპესი 16 თებერვალს დაესწრო ჯობრუგის მოდის კვირეულს. მან ასევე მოინახულა მელინდა ბამის ერთ-ერთი საქველმოქმედო ორგანიზაცია „“, რომელიც მის სამხრეთ აფრიკამ ალექსანდრას დასახლებაში მიტოვებული და ობოლი ბავშვების დასახმარებლად შექმნა. ვიზიტის დროს მოდელი ასევე იმყოფებოდა ჩრდილო-დასავლეთის უნივერსიტეტში, მაფიკენგის კამპუსში.

ლოპესმა იმოგზაურა დიუსელდორფში, გერმანიაში მის ამერიკა 2011-თან, ალისა კამპანელასა და მის ახალგაზრდა ამერიკა 2011-თან, დანიელ დოტისთან ერთად. შეიარაღებული ძალების შემეცნებით ტურზე, 2012 წლის 9-დან 14 მარტამდე.

ლოპესი ასევე ესტუმრა კანის კინოფესტივალს ქალაქ კანში, საფრანგეთი 2012 წლის 23 მაისს. ის ასევე დაესწრო - ს, რომელიც იმავე დღეს გაიმართა სასტუმრო -- ში, ანტიბეს კონცხზე. ის იმყოფებოდა ლისაბონში, პორტუგალიაში სატელევიზიო რგოლების გადასაღებად და ფოტოსესიებისთვის გაზეთ -ის ინიციატივით.

2012 წლის ივნისში ლოპესმა დაიწყო დასავლეთ აფრიკის ტური, რომელიც მოიცავდა: სენეგალს, კოტ-დ’ივუარს, განას, ტოგოსა და ნიგერიას. ამავე თვის ბოლოს მოდელი გაემგავრა რიო-დე-ჟანეიროში, ბრაზილიაში მდგრადი განვითარების სამიტზე დასასწრებად.

2012 წლის ოქტომბერში მოდელი ეწვია ნიკარაგუას „ -ის“ ჩვენებას, რომელიც გაიმართა მანაგუაში.

მის სამყაროს ტიტულის მოპოვების შემდეგ ლეილა ლოპესმა მოინახულა შემდეგი ქვეყნები: სინგაპური, ინდონეზია, ანგოლა, კამბოჯა, ბაჰამის კუნძულები, გაბონი, იამაიკა, სამხრეთ აფრიკის რესპუბლიკა, გერმანია, დომინიკელთა რესპუბლიკა, პორტუგალია, საფრანგეთი, სენეგალი, კოტ-დ’ივუარი, განა, ტოგო, ნიგერია, გაიანა, ნიკარაგუა, ნამიბია, კენია, მოზამბიკი და ამერიკის შეერთებული შტატები.

დავა გამარჯვების ლეგიტიმურობის შესახებ
მას შემდეგ, რაც ლოპესმა მის სამყარო 2011-ის ტიტული მოიპოვა გაჩნდა ბრალდებები, რომ მოდელმა ყალბი დოკუმენტები გამოიყენა გაერთიანებულ სამეფოში ჩატარებულ მის ანგოლის ბრიტანულ კონკურსზე, რამაც მას საშუალება მისცა მონაწილეობა მიეღო მის ანგოლაზე და შემდგომში მის სამყაროზე. ბრალმდებები ირწმუნებოდნენ, რომ ლოპესს კონკურსის პერიოდამდე ანგოლის გარეთ არასდროს უცხოვრია, ამიტომ მისთვის ბრიტანეთში მცხოვრები ანგოლელების კონკუსში მონაწილეობა დაუშვებელი იყო. მოგვიანებით ყალბი დოკუმენტების გამოყენება უარყვეს როგორც ლოპესმა, ასევე მის სამყაროს ორგანიზატორებმა. ლოპესმა დამატებით განაცხადა, რომ ინგლისში ოთხი წლის განმავლობაში ცხოვრობდა.

პირადი ცხოვრება
2013 წლის თებერვალში ლოპესი დაინიშნა ნიუ-იორკ ჯაიანტსის ყოფილ მოთამაშეზე, ოსი უმენიორაზე მონაკოში. ისინი დაქორწინდნენ 30 მაისს, 2015 წელს. 2018 წლის თებერვალში ცნობილი გახდა, რომ ლოპესი პირველ შვილს ელოდებოდა. ამავე წლის ბოლოს წყვილს ვაჟი შეეძინა.